2013.gada 17.septembrī Noteikumi Nr. 856

Rīgā (prot. Nr. 49 39.§)

**Rīgas vēstures un kuģniecības muzeja publisko maksas pakalpojumu cenrādis**

Izdoti saskaņā ar

Likuma par budžetu un finanšu vadību

5.panta devīto daļu

1. Noteikumi nosaka Rīgas vēstures un kuģniecības muzeja (turpmāk – muzejs) sniegto publisko maksas pakalpojumu cenrādi.

2. Muzejs sniedz publiskos maksas pakalpojumus saskaņā ar cenrādi ([pielikums](http://likumi.lv/doc.php?id=252753#piel0)).

3. Par šo noteikumu pielikuma 1.punktā, 3.1., 3.2., 3.3. un 3.4.apakšpunktā minētajiem pakalpojumiem maksu neiekasē no:

3.1. pirmsskolas vecuma bērniem;

3.2. skolotāja, kas pavada pirmsskolas vecuma bērnu grupu;

3.3. skolotāja, kas pavada skolēnu grupu;

3.4. invalīda (uzrādot invaliditātes apliecību);

3.5. personas, kas pavada bērnu invalīdu;

3.6. Latvijas muzeja darbinieka vai citas valsts muzeja darbinieka (uzrādot apliecību vai Starptautiskās muzeju padomes (*ICOM*) biedra karti);

3.7. Muzeja drauga kartes īpašnieka un viņu pavadošajām personām (uzrādot karti);

3.8. grupas (ne mazāk par 20 apmeklētājiem) vadītāja (gida);

3.9. apmeklētājiem Starptautiskajā muzeju dienā – 18.maijā.

4. Muzeja noteiktajās akciju dienās piemēro šādus koeficientus:

4.1. koeficientu 0,4 šo noteikumu pielikuma 1.1.1.apakšpunktā minētajai maksai par pakalpojumu;

4.2. koeficientu 0,5 šo noteikumu pielikuma 1.1.2., 1.1.4., 1.1.6., 1.2.1., 1.2.2., 1.2.4., 1.2.6., 1.3.3. un 1.3.10.apakšpunktā minētajai maksai par pakalpojumu;

4.3. koeficientu 0,33 šo noteikumu pielikuma 1.3.1.apakšpunktā minētajai maksai par pakalpojumu;

4.4. koeficientu 0,47 šo noteikumu pielikuma 1.3.6.apakšpunktā minētajai maksai par pakalpojumu.

5. Šo noteikumu pielikuma 1.3.1.apakšpunktā minētajai maksai par pakalpojumu piemēro koeficientu 0,67, ja grupā ir ne mazāk par 15 apmeklētājiem.

6. Šo noteikumu pielikuma 4.1.apakšpunktā minētajai maksai par pakalpojumiem piemēro līdz 50 % atlaidi, ja pasākumu organizē pirmsskolas vecuma bērniem, skolēniem, audzēkņiem vai studentiem, labdarībai vai to organizē valsts tiešās pārvaldes iestādes.

7. Maksājumu par muzeja sniegtajiem publiskajiem maksas pakalpojumiem veic, izmantojot vienu no šādiem maksāšanas veidiem:

7.1. ar tāda maksājumu pakalpojuma sniedzēja starpniecību, kuram ir tiesības sniegt maksājumu pakalpojumus Maksājumu pakalpojumu un elektroniskās naudas likuma izpratnē;

7.2. skaidrā naudā muzeja kasē;

7.3. muzeja kasē ar *VISA, VISA Electron, MasterCard, Maestro* vai *American Express* maksājumu karti maksājumu karšu pieņemšanas terminālī vai citā alternatīvā sistēmā, ja muzejs vai starpniekinstitūcija to tehniski nodrošina.

8. Atzīt par spēku zaudējušiem Ministru kabineta 2010.gada 13.jūlija noteikumus Nr.626 "Noteikumi par valsts aģentūras "Rīgas vēstures un kuģniecības muzejs" sniegto publisko maksas pakalpojumu cenrādi" (Latvijas Vēstnesis, 2010, 112.nr.).

9. Skaidras naudas maksājumiem, kurus *Euro* ieviešanas kārtības likumā noteiktajā vienlaicīgas apgrozības periodā veic latos, piemēro Ministru kabineta 2010.gada 13.jūlija noteikumus Nr.626 "Noteikumi par valsts aģentūras "Rīgas vēstures un kuģniecības muzejs" sniegto publisko maksas pakalpojumu cenrādi".

10. Noteikumi stājas spēkā 2014.gada 1.janvārī.

Ministru prezidents Valdis Dombrovskis

Kultūras ministra

pienākumu izpildītājs,

tieslietu ministrs Jānis Bordāns